text: Klosterguider kaster knaster i kassen
  26 september 2013 kl. 18.06
  Løgumkloster Guideforening har succes med guidede ture i Løgumkloster. Byvandringerne er med til at øge byens omsætning.
  Investering i by-turisme betaler sig. Det konkluderer Løgumkloster Guideforening, der har hentet 800 nye gæster til Løgumkloster i år.
  Siden årsskiftet har foreningens aktiviteter direkte forøget omsætningen i byen med ca. 160.000 kr. Dertil kommer de langt større beløb turisterne bruger på mad og drikke, overnatninger, tøj, og så videre.
  Guiderne opstod i 2012, da Tønder Kommunes pulje til by-turisme sammen med Løgumkloster Handels og Håndværkerforening skød 200.000 kr. i projektet. De penge er snart betalt tilbage til den fælles kasse, og det frivillige korps af guider forventer at kunne holde den øgede omsætning fremover.
  Se mere om weekendens arrangement - Syddanske Dage - her
  Se mere om Løgumkloster Guideforenings her
  Interesserede kan allerede i denne weekend opleve klosterguiderne til de Syddanske Dage i Løgumkloster. Her kan gå i munkenes fodspor og komme på tur med hestevogn ganske gratis.
  FAKTA
  Løgumkloster Guideforening blev stiftet i 2012 med det formål at danne organisatorisk ramme om guide aktiviteter i Løgumkloster.Foreningen består p.t. af et korps på ni frivillige guider, men pga. travlhed ønsker man nu uddanne flere guider.
  
  